Document ID: 32001R0495

Κανονισμός (ΕΚ) αριθ. 495/2001 της Επιτροπής
της 13ης Μαρτίου 2001
για την τροποποίηση του παραρτήματος του κανονισμού (ΕΟΚ) αριθ. 3508/92 του Συμβουλίου για τη θέσπιση ενός ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3508/92 του Συμβουλίου, της 27ης Νοεμβρίου 1992, για τη θέσπιση ενός ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων(1), όπως τροποποιήθηκε τελευταία από τον κανονισμό (ΕΚ) αριθ. 1593/2000(2), και ιδίως το άρθρο 9α παράγραφος 1 τρίτο εδάφιο,
Εκτιμώντας τα ακόλουθα:
(1) Σύμφωνα με το άρθρο 9α του κανονισμού (ΕΟΚ) αριθ. 3508/92, τα κράτη μέλη διασφαλίζουν ότι τα μέτρα τα οποία δεν αναφέρονται στο άρθρο 1 αλλά απαριθμούνται στο παράρτημα του εν λόγω κανονισμού, όπως στην περίπτωση του λίνου και της κάνναβης, είναι συμβατά με το ολοκληρωμένο σύστημα διαχείρισης και ελέγχου.
(2) Δυνάμει του κανονισμού (ΕΟΚ) αριθ. 1672/2000 του Συμβουλίου, της 27ης Ιουλίου 2000, που τροποποιεί τον κανονισμό (ΕΚ) αριθ. 1251/1999 για τη θέσπιση καθεστώτος στήριξης των παραγωγών ορισμένων αροτραίων καλλιεργειών, ώστε να υπάγονται σ' αυτόν ο λίνος και η κάνναβη που προορίζονται για την παραγωγή ινών(3), οι πληρωμές των άμεσων ενισχύσεων για το λίνο και την κάνναβη ενσωματώθηκαν στο καθεστώς στήριξης των παραγωγών ορισμένων αροτραίων καλλιεργειών, οι οποίες διέπονται άμεσα από το ολοκληρωμένο σύστημα διαχείρησης και ελέγχου.
(3) Συνεπώς, η αναφορά στο λίνο και στην κάνναβη στο παράρτημα του κανονισμού (ΕΟΚ) αριθ. 3508/92 είναι παρωχημένη. Το παράρτημα πρέπει να τροποποιηθεί αναλόγως.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ΕΓΤΠΕ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3508/92 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Μαρτίου 2001.

Labels: 19
5
6